Document ID: 32009D0810

32009D0810
L 289/9
SLUŽBENI LIST EUROPSKE UNIJE
22.09.2008.
ODLUKA KOMISIJE
od 22. rujna 2008.
o sastavljanju standardnog obrasca za izvješćivanje iz članka 17. Uredbe (EZ) br. 561/2006 Europskog parlamenta i Vijeća
(priopćena pod brojem dokumenta C(2008) 5123)
(Tekst značajan za EGP)
(2009/810/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 561/2006 Europskog parlamenta i Vijeća od 15. ožujka 2006. o usklađivanju određenog socijalnog zakonodavstva koje se odnosi na cestovni promet i o izmjeni uredbi Vijeća (EEZ) br. 3821/85 i (EZ) br. 2135/98 te o stavljanju izvan snage Uredbe Vijeća (EEZ) br. 3820/85 (EZ) (1), a posebno njezin članak 25. stavak 2.,
uzimajući u obzir mišljenje Odbora osnovanog člankom 18. stavkom 1. Uredbe Vijeća (EEZ) br. 3821/85 od 20. prosinca 1985. o tahografu u cestovnom prometu (2),
budući da:
(1)
Standardni obrazac iz članka 17. stavka 1. Uredbe (EZ) br. 561/2006 treba koristiti kao sredstvo kojim države članice svake dvije godine Komisiji dostavljaju potrebne informacije za pripremu izvješća o provedbi te Uredbe, Uredbe (EEZ) br. 3821/85 i razvoju u dotičnim područjima.
(2)
Prijašnji standardni obrazac utvrđen Odlukom Komisije 93/173/EEZ (3) potrebno je sada ažurirati kako bi se uzeo u obzir, inter alia, razvoj pravila Zajednice o vremenima vožnje i vremenima odmora.
(3)
Novi zahtjevi u pogledu izvješćivanja uspostavljeni Uredbom (EZ) br. 561/2006 i Direktivom 2006/22/EZ Europskog parlamenta i Vijeća (4) koja utvrđuje minimalne uvjete za njezinu provedbu obuhvaćaju posebno informacije o nacionalnim izuzecima koje su odobrile države članice prema članku 13. stavku 1. Uredbe (EZ) br. 561/2006 i točnije podatke o obavljenim provjerama vozila.
(4)
Direktiva 2002/15/EZ Europskog parlamenta i Vijeća od 11. ožujka 2002. o organizaciji radnog vremena osoba koje obavljaju mobilne djelatnosti cestovnog prometa (5) dopunjuje odredbe o vremenu vožnje, stankama i vremenima odmora utvrđene u Uredbi (EZ) br. 561/2006.
(5)
U skladu s člankom 13. stavkom 1. Direktive 2002/15/EZ, države članice bi svake dvije godine trebale podnositi izvješće o provedbi te Direktive. To dvogodišnje razdoblje poklapa se s razdobljem utvrđenim u članku 17. stavku 1. Uredbe (EZ) br. 561/2006.
(6)
Stoga je u skladu s time prikladno zbog razloga pojednostavnjenja administrativnih postupaka i učinkovitog praćenja utjecaja na pravila Zajednice u tom području predvidjeti uvrštenje te informacije u standardni obrazac,
DONIJELA JE OVU ODLUKU:
Članak 1.
Standardni obrazac iz članka 17. stavka 1. Uredbe (EZ) br. 561/2006 sastavlja se u skladu s oglednim primjerkom u Prilogu ovoj Odluci.
Članak 2.
Ovime se Odluka 93/173/EEZ stavlja izvan snage.
Upućivanja na Odluku koja je stavljena izvan snage smatraju se upućivanjima na ovu Odluku.
Članak 3.
Ova je Odluka upućena državama članicama.
Sastavljeno u Bruxellesu 22. rujna 2008.

Labels: 12
8
9
15